Mathys Sauveterre

**Mathys Philippe Sauveterre** var en arsisk fyrste og tronpretendent av Tussarix. Han var sønn av Henri og Émilie Sauveterre, og deres eneste sønn. Gjennom sin bestemor var han dessuten hertug av Nevèrre. Han hadde en eldre søster – som opererte i Le Ryxân som kansler du Ville Junos elsker – og en annen søster som døde ung, men var forlovet for en kort periode til hertug Rosaire av Yerx. Han var også fetteren til storhertuginne Tatienne av Le-Pied-Royal, selv om han selv ble henrettet måneder før hennes fødsel. Etter sin død ble han kjent som **"den lille keiseren"**.

Mathys var oldebarnet av keiser Vedastus III, og hadde med det et visst krav på tronen – gjennom sin farmor – framfor sin grandtante Montansier. Kort tid etter hans fødsel ble derfor foreldrene hans drept på ordre av Montansier og du Ville Juno, og ble med det oppdratt av deres allierte Ugène Vidal – hans grandonkel gjennom prinsesse Catherine. Planen var å holde Mathys ute av bildet i Montansiers krav på tronen så lenge hun regjerte og hun presenterte en arving. Han ble også tatt bort fra fyrstedømmets hovedstad til en borg i Sonvaldents, hvor han ble holdt fanget av Vidal gjennom hele barndommen – og så aldri sine søstre.

Da grandtanten Montansier døde, var Mathys 9 år. Han var likevel et oppvakt barn og hadde lært i historietimene sine at han hadde et mer legitimt krav på tronen. Han skrev derfor et brev til du Ville Juno hvor han ba ham arrangere hans kroning. Brevet ble likevel aldri levert grunnet Vidal. Ved Vidals død ble Mathys forlovet til Bertille Quille, datteren til en annen av du Ville Junos allierte. Dette skulle gi kansleren spioner ved Mathys fengsel.

Da Montansiers kammerpike, Marie – som hadde regjert over en lengre periode som Tussarix' keiserinne – mistet livet til du Ville Juno, gjorde Mathys krav på tronen i en alder av 17. Dette ble den utløsende årsaken til Mariekrigen.

## Biografi

### Temming

* Is

Som en del av den tusarske høyadelen, hadde Mathys flere rettigheter om hvordan å bruke kreftene sine. Han fikk også mer undervisning i hvordan å bruke kreftene sine enn lavadelen. Som en tronpretendent av Tussarix ville han ved en eventuell kroning bli satt til å utvikle kreftene sine ytterligere for å beskytte tusarene.

### Tidlig liv

Født og oppvokst i en turbulent tid for keiserhuset, var Mathys et mål for politiske intriger. Allerede før sin fødsel var spioner ved det arsiske fyrstehoffet oppmerksomme på hans mors svangerskap. Fødte hun en jente ville det ikke være grunn til bekymring, men en gutt ville true keiserinne Montansier. Ved hans fødsel, visste foreldrene hans at både deres og Mathys' liv var på blokken. Du Ville Juno sendte sine agenter, blant dem mademoiselle Aucun,

## Ettermæle

### De tre Mathys-etterlignerne

I den følgende Mariekrigen dukket det opp tre unge menn som utga seg for å være Mathys og gjorde krav på tronen. Den første mannen forklarte seg med at hans lekekamerat gjennom årene hadde tatt hans plass for å la ham leve. Den andre var en antatt fallen prest som mente han hadde blitt smuglet ut av Vidals fangenskap og vokst opp i et kloster. Den siste ungmannen var et medlem av lavadelen som dukket opp i slutten av krigen og utfordret snakket om en fredstraktat mellom Qancey- og Landry-familien.

### Post-mortem

Kjent som "den lille keiseren" etter sin død, har Mathys blitt ansett som en gutt som ble motarbeidet av onde makter: adelspersoner som ønsket makten for seg selv, og så over det faktum at Mathys var, dog langt ute, en Tussarix av blodet. Før Catherine IV vedtok at kvinner kunne arve tronen, var han per definisjon den neste arvingen: det var ingen lov som sa at menn skulle arve keisersetet av Tussarix, men det var tradisjon.

Mathys ble i etterkant sett på som en uskyldig brikke i et maktspill mellom maktgale personer, men er likevel en omdiskutert skikkelse for tusarkse kronikører: mens coastiske kronikører gjerne omtaler ham som den rettmessige tronarvingen som var manipulert av sin fetter og hans allierte, blir han omtalt som en usurpator av tussene. Ettersom den coastiske Qancey-familien imidlertid kom seirende ut av Mariekrigen, var det de coastiske kronikørenes bilde som ble igjen i historien.

I nyere tid har man imidlertid tenkt mer på Mathys som en person som handlet vel vitende om damoklessverdet som truet hans krav på tronen: han var 17 år ved sin død, og smart og klok. Om det likevel var hovmod eller djervheten hans som overbeviste ham – eller om han faktisk ble påvirket av sin fetter – er likevel usikkert.

## Trivia

1. *Mathys* er den franske versjonen av det greske Ματθαῖος*(Matthaios)*, som betyr "Guds gave".
2. *Philippe* er den franske formen av Philip, og kommer fra det greske *Φιλιππος (Philippos)*, og betyr "venn av hester".
3. *Sauveterre* kommer fra navnet på flere byer i Frankrike, avledet av de franske navneelementene *sauve* "trygt" og *terre* "land, jord".